ગુજરાતના આ પરિણામોએ એક તરફ વિપક્ષીઓની ઊંઘ હરામ કરી નાખી છે તો બીજી તરફ ભાજપની અંદર પણ મંથન શરુ થઇ ગયું છે. નિમ્ન-મધ્યમ અને ઉચ્ચ-મધ્યમ વર્ગ તથા યુવાનો સમક્ષ નરેન્દ્ર મોદીએ જે છબી ઉપસાવી છે તે જોતા શીર્ષ નેતૃત્વ મોદીની આગામી ભૂમિકા વિષે ઊંડાણથી વિચારવા મજબુર થયું છે. ખરેખર તો ૨૦૧૪ ની લોક્શભાની ચૂંટણીમાં સંઘ ભાજપને ઉત્તરપ્રદેશ અને બિહારમાં પ્રચાર માટે નરેન્દ્ર મોદી જેવા વ્યક્તિત્વની જરૂર છે. જે માયાવતી અને મુલાયમને તેમની જ ભાષામાં તેમનીજ શૈલીમાં જવાબ આપી શકે. સાથે જ જાતીવાળ અને મુસ્લિમ તુષ્ટિકરણના દલદલમાં ફસાયેલા આ રાજ્યોના ભાજપ કેડરમાં સંજીવની ફૂંકી શકે. આ ભૂમિકા માટે નરેન્દ્ર મોદી એકદમ યોગ્ય છે. ઉત્તરપ્રદેશમાં તાજેતરમાં થયેલ પાલિકાની ચૂંટણીમાં કેટલાક ઉમેદવારો મોદીના પોસ્ટર અને સ્ટીકર સાથે જોવા મળ્યા. સંદેશ સ્પષ્ટ છે કે ઉત્તરપ્રદેશના ભાજપના નેતાઓ જગાડાલું બૈરાઓની જેમ સતત અંદરોઅંદર જઘડી રહ્યા છે તથા તેમાંથી કોઈ પણ મુલાયમ-માયાવતીનો સામનો કરવાની સ્થિતિમાં નથી આથી મતદાતા ભાજપને મત નથી આપતા. જે દિવસે નરેન્દ્ર મોદી ત્યાં જી રણશિંગું ફૂંકાશે એ જ દિવસે પરિસ્થિતિ બદલાવી શરુ થઇ જશે.